[{"text_idx": "#000003", "text": "Astrofu\u0308u\u0308sik Mari-Liis uurib planeetide su\u0308nni saladusi\n11. veebruaril ta\u0308histati rahvusvahelist \u201eNaised teaduses\u201c pa\u0308eva, mille eesma\u0308rgiks on esile tuua tu\u0308drukute ja naiste rolli teadusmaailmas. Eestis..."}, {"text_idx": "#000004", "text": "Materjalitehnoloog Katriin ehitab Kuule pa\u0308ikesepaneele"}, {"text_idx": "#000005", "text": "Va\u0308rskelt keskkonnajuhtimise bakalaureuseo\u0303ppe lo\u0303petanuna sattus Katriin Kristmann to\u0308o\u0308le otse kosmosesse \u2013 AHHAA keskuse planetaariumisse teadust tutvustama. U\u0308hel hetkel puges aga pa\u0308he mo\u0303te, et teaduse populariseerimise asemel vo\u0303iks seda hoopis ise teha. Huvi elukeskkonna kaitse ja ja\u0308tkusuutlikuma mo\u0303tteviisi vastu viis Katriini Tallinna Tehnikau\u0308likooli energeetikat o\u0303ppima, sealt edasi...ja\u0308lle kosmosesse."}, {"text_idx": "#000006", "text": "Katriin on nu\u0308u\u0308d TTU\u0308 keemia ja materjalitehnoloogia doktorant ja nooremteadur ning arendab tehnoloogiat, kuidas valmistada Kuul saadaolevatest materjalidest pa\u0308ikesepaneele tulevase kosmosebaasi jaoks. \u201cEuroopa ja teised rahvusvahelised kosmoseagentuurid on teinud plaane Kuule naasmiseks ja sinna pu\u0308siva asustuse rajamiseks. Selleks, et astronaudid Kuul elada saaksid, tuleb kohapeal aga energiat toota. Ko\u0303ige mo\u0303istlikum on kasutada pa\u0308ikeseenergiat, sest enamik Maal tuntud energiaallikaid ei ole Kuul saadaval,\u201d selgitab ta. Katriin uurib, kas paneele saaks valmistada pu\u0308riidist ehk rauddisulfiidist. Kuigi Maal ehitatakse pa\u0308ikesepaneele enamasti ra\u0308nist, on Kuul oluliselt soodsam ja sa\u0308a\u0308stlikum kasutada rauda."}, {"text_idx": "#000007", "text": "\u201cSa ei pea olema astrofu\u0308u\u0308sik,\u201d kummutab Katriin mu\u0308u\u0308di, mis kosmosefa\u0308nne oma lemmikvaldkonnast sageli eemale peletab. Tegelikult jagub seal to\u0308o\u0308d pea ko\u0303ikide elualade inimestele, na\u0308iteks bioloogidele, keemikutele, materjaliteadlastele, juristidele vo\u0303i turundajatele. Peaasi, et ja\u0308tkuks huvi, sihikindlust ja tahtmist su\u0308veneda ning et uued avastused paneksid silma sa\u0308rama. Nagu Katriinilgi. \u201cKo\u0303ige rohkem innustab mind mo\u0303te, et ma saan luua uusi teadmisi ja neid teistega jagada. Vahel tekib Sherlock Holmesi tunne, kui mingit na\u0308htust proovin seletada,\u201d naerab ta. Kosmosehuvilistel tudengitel soovitab Katriin va\u0308a\u0308rt lisakogemuse hankimiseks kasutada Euroopa Kosmoseagentuuri to\u0308o\u0308- ja praktikavo\u0303imalusi \u2013 ka sinna on oodatud va\u0308ga erinevate erialade o\u0303ppurid."}, {"text_idx": "#000009", "text": "Suur osa Katriini to\u0308o\u0308st kulgeb laboris pu\u0308riidikristalle su\u0308nteesides ja uurides. Ent teadlase ametiga ka\u0308ib kaasas teisigi u\u0308lesandeid: artiklite kirjutamine, tudengite juhendamine, rahvusvahelistel konverentsidel esinemine ning va\u0308lisu\u0308likoolides loengute pidamine. To\u0308o\u0308 on Katriini viinud na\u0308iteks Dubaisse, Luksemburgi ja Pariisi. Kas tulevikus vo\u0303ib teda kohata ka Kuul? A\u0308kki 15-20 aasta pa\u0308rast, pakub Katriin. \u201cKui mu pa\u0308ikesepaneelid on nii kaugele jo\u0303udnud, et neid saaks kasutama hakata, ootaksin kindlasti vo\u0303imalust ka ise Kuule minna. Selleks ajaks on kordades kasvanud inimeste hulk, keda astronautideks vajatakse ja suureneb ka to\u0303ena\u0308osus selleks saada.\u201d Katriin lisab ka, et teaduses ei saa kunagi miski lo\u0303plikult valmis ning asju saab alati paremaks teha."}, {"text_idx": "#000010", "text": "Praegu aitab Katriin kaasa sellele, et uue aasta alguses la\u0308heks lendu ja\u0308rgmine Eesti satelliit \u2013 lisaks teadlaseto\u0308o\u0308le on ta juba enam kui aasta aega rakendanud oma kosmosehuvi ESTCube\u2019i kommunikatsioonijuhina! \u201cMeie satelliit ESTCube-2 on nu\u0308u\u0308dseks valmis. Novembri lo\u0303pus andsime selle u\u0308le prantsuse kosmosefirmale Arianespace\u2019ile, kus valmistutakse ja\u0308rgmise aasta alguses toimuvaks raketistardiks ja antakse satelliidile veel viimane lihv,\u201d jagab Katriin va\u0308rskemaid uudiseid. Teaduskommunikatsiooni ja u\u0308ritusi korraldades on ta puutunud kokku mitmete inspireerivate inimestega: na\u0308iteks Euroopa Kosmoseagentuuri astronaudi Matthias Maureriga, kes saabus suvel Tallinnasse just tudengisatelliidi-tiimi kutsel."}, {"text_idx": "#000011", "text": "Valdkonna poolest on ESTCube ja doktorantuur ku\u0308ll omavahel seotud, kuid to\u0308o\u0308u\u0308lesanded on ta\u0308iesti erinevad ja oma aega tuleb va\u0308ga pu\u0308u\u0308dlikult jagada. Aga nagu Katriin ise u\u0308tleb: kes teeb, see jo\u0303uab!"}, {"text_idx": "#000014", "text": "Veetehnika ja hoone tehnosu\u0308steemide insener\nTeede- ja sillaehituse eriala lo\u0303petanu"}, {"text_idx": "#000015", "text": "Veetehnika ja hoone tehnosu\u0308steemide insener"}]